
PËR DETAJIMIN E FONDIT PËR PROGRAMIN E ZHVILLIMIT TË INFRASTRUKTURËS VENDORE DHE RAJONALE, SHTYLLA I, PJESË E FONDIT PËR ZHVILLIMIN E RAJONEVE, PËR VITIN 2017

Në mbështetje të nenit 100 të Kushtetutës, nenit 16 dhe të aneksit 3, të ligjit nr. 130, datë 15.12.2016 “Për buxhetin e vitit 2017”, me propozimin e ministrit të Zhvillimit Urban, Komiteti për Zhvillimin e Rajoneve

VENDOSI:

1. Fondi prej 1 935 718 236 (një miliard e nëntëqind e tridhjetë e pesë milionë e shtatëqind e tetëmbëdhjetë mijë e dyqind e tridhjetë e gjashtë) lekë, i disponueshëm për financimin e projekteve të reja në vitin 2017, nga programi buxhetor “Infrastruktura vendore dhe rajonale”, në buxhetin e Ministrisë së Zhvillimit Urban, alokohet në grante/programe si më poshtë: 
a) 1 235 718 236 (një miliard e dyqind e tridhjetë e pesë milionë e shtatëqind e tetëmbëdhjetë mijë e dyqind e tridhjetë e gjashtë) lekë, për grantin “Infrastruktura vendore dhe rajonale”, programi i Zhvillimit të Infrastrukturës Vendore dhe Rajonale, shtylla I;
b) 300 000 000 (treqind milionë) lekë, për grantin për inovacionin dhe teknologjinë e komunikimit, programi “Shqipëria dixhitale”, shtylla II; 

c) 400 000 000 (katërqind milionë) lekë, për grantin “Nënprogrami i mbështetjes financiare për ndërmarrjet mikro, të vogla dhe të mesme (NMVM-të), programi i Mbështetjes për Ekonominë, shtylla III. 
2. Ngarkohen ministri i Financave, ministri i Zhvillimit Urban, ministri i Zhvillimit Ekonomik, Turizmit, Tregtisë dhe Sipërmarrjes dhe ministri i Shtetit për Inovacionin dhe Administratën Publike, për zbatimin e këtij vendimi.
Ky vendim hyn në fuqi pas botimit në Fletoren Zyrtare.
KRYETARI
Edi Rama

Zëvendëskryeministri                        Zëvendëskryetar;   Ministri i Financave               anëtar;   Ministri i Zhvillimit Ekonomik, Turizmit,    Tregtisë dhe Sipërmarrjes             anëtar    Ministri i Zhvillimit Urban             anëtar;   Ministri i Transportit dhe Infrastrukturës          anëtar;   Ministri i Arsimit dhe Sportit             anëtar;   Ministri i Bujqësisë, Zhvillimit Rural dhe          Administrimit të Ujërave               anëtar;   Ministri i Shëndetësisë                 anëtar;    Ministri i  Kulturës                            anëtar;    Ministri i Mjedisit                            anëtar;    Ministri i Punëve të Brendshme                        anëtar;   Ministri i Shtetit për Inovacionin    dhe Administratën Publike             anëtar;   Ministri i Shtetit për Çështjet Vendore                       anëtar;    Kryetari i Shoqatës së Qarqeve të Shqipërisë                    anëtar;    Kryetari i Shoqatës së Bashkive të Shqipërisë /   Përfaqësuesi i Bordit të Agjencisë për Zhvillim Rajonal nr.1   anëtar;    Kryetari i Shoqatës për Autonomi Vendore     /   Përfaqësue si i Bordit të Agjencisë për Zhvillim Rajonal nr.2   anëtar;   Përfaqësuesi i Bordit të Agjencisë për Zhvillim Rajonal nr.3   anëtar;   Përfaqësuesi i Bordit të Agjencisë për Zhvillim Rajonal nr.4   anëtar.  


